Jesús Navas

Jesús Navas González, nado en Los Palacios y Villafranca (Sevilla) o 21 de novembro de 1985, foi un futbolista español. Xogou de lateral dereito no Sevilla FC.

Foi internacional coa selección española, coa que gañou a Copa Mundial de Fútbol en 2010, a Eurocopa de 2012 e mais a Eurocopa de 2024.

 Traxectoria 
 UD Los Palacios 
A carreira futbolística de Jesús Navas comezou na súa vila, no equipo local, a Unión Deportiva Los Palacios onde se formou como xogador e conseguiu chamar a atención de Pablo Blanco, técnico do Sevilla FC.

 Sevilla Atlético 
Jesús Navas chegou ao Sevilla Atlético con 16 anos. Xogou 10 partidos co filial sen marcar na tempada 2002-03. Ao ano seguinte obtivo a confianza do adestrador e chegou a disputar 22 partidos en liga, marcando en tres ocasións. Navas prometía, e como resultado do seu gran xogo a tan nova idade chegou o ascenso ao primeiro equipo, o Sevilla Fútbol Club, no que xogou en 5 ocasións antes de que terminase a tempada.

 Sevilla FC 
Na tempada 2004-05, Jesús Navas continuou no filial para gañar máis experiencia. Pero tras 4 partidos o adestrador requiriu os seus servizos para o primeiro equipo. Xogou 23 partidos en liga e marcou en dúas ocasións. O 4 de maio de 2005 asinou unha renovación do seu contrato á alza motivada polo seu bo xogo que lle liga ao club ata 2010.

Na tempada 2005-06, o Sevilla gañou a súa primeira Copa da UEFA e Navas xogou os 12 partidos, incluída a final contra o Middlesbrough. En agosto de 2006 recibiu unha oferta do Chelsea pero rexeitouna. Na liga, Navas estivo constantemente nas listas de mellores xogadores, entrando no 'Top 50' da Revista Don Balón.

Nas tres seguintes tempadas, Navas continuou tendo regularidade no Sevilla, sendo ademais o máximo asistente e marcando nove goles. Constribuíu no título da Copa do Rei na tempada 2007-08, e tamén no terceiro posto acadado na liga a seguinte tempada.

Na tempada 2009-10, Navas xogou máis de 50 partidos oficiais e marcou en partidos decisivos, como o partido da última xornada contra o Almería, no que o Sevilla quitou do cuarto posto ao Mallorca co seu triunfo por 3-2. O 19 de maio de 2010 pechou a conta goleadora do seu equipo co 2-0 na final da Copa do Rei contra o Atlético de Madrid.

A tempada 2010-11 estivo marcada polas súas lesións e disputou menos da metade dos partidos do Sevilla. O 13 de marzo de 2011 marcou de cabeza en casa o empate a un contra o FC Barcelona, no que foi o único gol que marcou na tempada.

 Selección nacional 
Foi internacional coa Selección de fútbol sub-21 de España.

Durante a súa etapa no Sevilla FC o xogador foi requirido por Luis Aragonés para formar parte da Selección española absoluta. A ansiedade impediulle incorporarse a algunhas concentracións pero grazas á axuda dos psicólogos do club, xa non volveu producirse.Mundo Deportivo - Aragonés opta por non chamar a Jesús Navas (18/8/2007)

O 14 de novembro de 2009 Navas debuta coa Selección de España, xunto ao seu compañeiro Diego Perotti (que xogaba contra el), nun partido amigable ante Arxentina. Nese partido, España impúxose por 2-1.

O 20 de maio de 2010 foi convocado para o Mundial de Suráfrica. E o 3 de xuño marca o seu primeiro gol ante Corea do Sur (1-0) que dá a vitoria nun partido de preparación para o Mundial. O 11 de xullo de 2010 proclamouse campión da Copa Mundial de Fútbol coa selección española en Suráfrica.

Navas tamén foi seleccionado para xogar a Eurocopa 2012, onde apareceu en varios partidos nas segundas partes. O 18 de xuño de 2012 marcou no minuto 87 o único gol do partido contra Croacia, o último da fase de grupos que clasificaba a España como primeira. O 1 de xullo de 2012 proclamouse campión de Europa coa selección española.

 Participacións en Copas do Mundo 
MundialSedeResultadoMundial 2010 SuráfricaCampión

 Participacións en Eurocopas 
EurocopaSedeResultadoEurocopa 2012 Polonia UcraínaCampión

 Selección andaluza 
Foi convocado en numerosas ocasións pola Selección de Andalucía, onde ata chegou a marcar un gol desde o medio do campo ante a selección do Xapón.

 Estatísticas 
Actualizado o 20 de xuño de 2012.
EquipoTempadaLiga CopaEuropaSupercopasTotalPXGolesAsist.PXGolesAsist.PXGolesAsist.PXGolesAsist.PXGolesAsist. Sevilla FC2003–04800–––8002004–052121110501–27322005–0634212001202–48232006–07291051070110242222007–0836494011002300534122008–0935413812600–495152009–1034413943822–5110182010–11151550161120028272011–1237514400200–43514Total2492356387756396013493373Total carreira2492356387756396013493373

 Palmarés 
 Campionatos nacionais 

TítuloClubPaísAnoCopa do ReiSevilla FCEspaña2007Supercopa de EspañaSevilla FCEspaña2007Copa do ReiSevilla FCEspaña2010

 Campionatos internacionais 

TítuloClubPaísAnoCopa da UEFASevilla FCEspaña2006Supercopa de EuropaSevilla FCEspaña2006Copa da UEFASevilla FCEspaña2007Copa Mundial de FútbolSelección españolaEspaña2010EurocopaSelección españolaEspaña2012

 Notas 

 Véxase tamén 
 Ligazóns externas 
 Web de fans de Jesús Navas 
 Web oficial 
 Club de fans oficial Jesús Navas  

Categoría:Nados en 1985
Categoría:Nados na provincia de Sevilla
Categoría:Centrocampistas de fútbol
Categoría:Futbolistas de Andalucía
Categoría:Xogadores da selección de fútbol de España sub-21
Categoría:Xogadores da selección de fútbol de España
Categoría:Xogadores do Sevilla Atlético
Categoría:Xogadores do Sevilla FC
Categoría:Xogadores do Manchester City FC
Categoría:Medalla de Ouro da Real Orde do Mérito Deportivo
Categoría:Españois de ascendencia xitana
Categoría:Futbolistas gañadores da Eurocopa
Categoría:Futbolistas gañadores do Mundial
Categoría:Xogadores da Eurocopa de Fútbol de 2024